แจ้งข้อหา พยายามฆ่า ด.ต.กองปราบ ยิงน้องเขยสาหัส ในห้องพัก
(ภาพจากเจ้าหน้าที่กู้ภัย),ผกก.สน.บางเขน เผย พนักงานสอบสวน แจ้งข้อหาพยายามฆ่า กับ ด.ต.กองปราบ ใช้อาวุธปืนยิงน้องเขย สาหัส ในห้องพักตัวเอง หลังพบพยานหลักฐานชัด นำตัวส่งดำเนินคดีต่อ ขณะผู้ต้องหายังปฏิเสธ ,จากกรณี ปืนยี่ห้อกล็อก ขนาด 9 มม. ของ ด.ต.สกนธ์ ลอยดี ผบ.หมู่ กก.1 บก.ป. ลั่น โดน นายคมกฤษ ชัชวิล อายุ 27 ปี ได้รับบาดเจ็บสาหัส บริเวณโหนกแก้มด้านซ้ายทะลุคอด้านหลัง ถูกนำตัวส่งโรงพยาบาลเซ็นทรัลเยนเนอรัล ซึ่งเป็นน้องเขย เหตุเกิดภายในห้องเลขที่ 218/32 ชั้น 3 อาคาร 1 แฟลตตำรวจส่วนกลาง หรือห้องพักของ ด.ต.สกนธ์ เมื่อวันที่ 12 พ.ย. ที่ผ่านมา ,ปืนตร.ลั่นใส่ญาติเมีย กระสุนถูกแก้มทะลุคอ สาหัส เร่งสอบหาความจริง,ความคืบหน้าเมื่อเวลา 14.00 น. วันที่ 13 พ.ย. ที่ สน.บางเขน พ.ต.อ.อำนาจ อินทรศวร ผกก.สน.บางเขน เปิดเผยว่า จากการตรวจสอบลายนิ้วมือ คราบเขม่าดินปืน คราบเลือด เสื้อผ้า อาวุธปืนที่เก็บมาจากที่เกิดเหตุ รวมทั้งสอบปากคำผู้ที่เกี่ยวข้อง จากพฤติการณ์และพยานหลักฐานดังกล่าว ได้แจ้งข้อหา พยายามฆ่า แก่ ด.ต.สกนธ์ ว่า เป็นผู้ลั่นไกใส่นายคมกฤษ เบื้องต้น ด.ต.สกนธ์ ให้การปฏิเสธตลอดข้อกล่าวหา เจ้าหน้าที่ตำรวจนำตัวส่งพนักงานสอบสวน สน.บางเขน ดำเนินคดีต่อไป,ผู้สื่อข่าวรายงานว่า ด.ต.สกนธ์ ลอยดี ผบ.หมู่ กก.1 บก.ป. น่าจะมีความขัดแย้งกับ นายคมกฤษ ชัชวิล กันมาก่อนหน้านี้ ในประเด็นนี้ยังต้องสอบสวนว่า มีความขัดแย้งเรื่องอะไร ทั้งนี้ก่อนเกิดเหตุ ด.ต.สกนธ์ และภรรยา อยู่นอกห้อง เมื่อเข้าไปภายในห้องพบ นายคมกฤษ นั่งเล่นคอมพิวเตอร์ของตนอยู่ที่พื้น แล้ว ด.ต.สกนธ์ เดินเข้าไปพูดประมาณว่า ทำอะไรกับคอมพิวเตอร์ของตน หรือมาดูคอมพิวเตอร์ต้องการข้อมูลอะไร อาจเป็นเหตุที่ลั่นไกปืน ซึ่งสอดคล้องกับวิถีกระสุนปืนยิงบนลงล่าง ยิงโหนกแก้มด้านซ้ายทะลุคอด้านหลัง และที่เกิดเหตุหลังรับแจ้งพบ ด.ต.สกนธ์ ยืนถือปืนอยู่หน้าห้อง โดยสวมเสื้อและกางเกงที่เปื้อนเลือด.
ผกก.สน.บางเขน เผย พนักงานสอบสวน แจ้งข้อหาพยายามฆ่า กับ ด.ต.กองปราบ ใช้อาวุธปืนยิงน้องเขย สาหัส ในห้องพักตัวเอง หลังพบพยานหลักฐานชัด นำตัวส่งดำเนินคดีต่อ ขณะผู้ต้องหายังปฏิเสธ 
ด.ต.กองปราบ,ดาบตำรวจ,กองปราบปราม,ยิงน้องเขย,สาหัส,ข้อหาพยายามฆ่า,แฟลตตำรวจส่วนกลาง,ห้องพัก,ด.ต.สกนธ์ ลอยดี,ผบ.หมู่กก.1 บก.ป.,คมกฤษ ชัชวิล,โหนกแก้มด้านซ้าย,ทะลุคอด้านหลัง,อำนาจ อินทรศวร,ผกก.สน.บางเขน